Dentru la conceición teocentrista propia d'este periodu vanse introduciendu terapias alternativas de calter sobrunatural. Dende los sieglos VII y VIII, cul espardimientux del cristianismu s'incorporan a las ceremoñas de coronación los ritos d'unción reyal, qu'outorgan un cálter sagráu a la monarquía. A estos reis unxidos atribúinseyes propiedaes máxico-curativas. La más popular ye'l "Toque del Rei":Felipe'l Fermosu, Robert II le Pieux, Saint Louis de Francia ou Henri IV de Francia tocaban las úlceras (escrófulas, ou llagas tuberculosas cutáneas) de los enfermos prenunciandu las pallabras rituales "El rei tócate, Dious cúrate" (Le Roy te touche, et Dieu te guérit). Los reis franceses avezaban peregrinar a Soissons pa cellebrar la ceremoña y se cuenta que Felipe de Valois (1328-1350) algamóu tocar a 1500 personas n'una xornada.